# 【一人有一個家居煩惱】

# 第二集︰其實我真係好怕去街市

開場畫面見一所房子，房子上方出現各種家居煩惱，包括未清洗的碗碟、哭鬧的嬰兒、需要照顧的長者、未及拿出洗滌後衣物的洗衣機、等待外出散步的小狗，以及各種打掃工具。

螢幕蓋字：

一人有一個家居煩惱之二

其實我真係好怕去街市

畫面見年輕主婦站在「至新鮮街市」前，想踏入街市但又停了下來，面上露出緊張神情。

畫面轉至街市，見魚檔的魚拍打尾巴令水花四濺，田雞在籠內呱呱叫，公雞不停拍翼令雞毛四起，各個檔主不停叫賣，最後見豬肉檔檔主手起刀落斬豬肉。

檔主：埋嚟睇！埋嚟揀！

畫面見主角神色緊張並嘆氣。

主角：唉！係咪真係要入去呀？

畫面見主角從手袋拿出手提電話，按下「ERB家居服務」流動應用程式。

主角：蔣媽，救我呀！

畫面見蔣媽拿著環保袋，華麗地登場。

蔣媽：買餸煮飯，交俾我啦！

畫面見主角雙手緊拳，感動得眼泛淚光。

主角：拜託你啦！

畫面見蔣媽自信滿滿地走進街市。

畫面見蔣媽站在菜檔前，貨架上擺滿各種新鮮蔬菜，其中菜心新鮮得閃閃發光。

菜心：揀我啦！揀我啦！

蔣媽：等我話過你知，「靚菜」點樣揀啦！

畫面見蔣媽拿起其中一條菜心，菜心看來很新鮮，莖中間有個洞。

蔣媽：呢啲菜心莖有窿，即係儲埋好多糖份。

畫面見蔣媽遞起手中菜心。

蔣媽：顔色翠綠又未開花，食落清甜又鮮嫩！

畫面一轉，見蔣媽站在淡水魚檔及鹹水魚檔中間，蔣媽指向鹹水魚檔，魚檔閃閃發光。

蔣媽：鹹水魚肉質結實有鮮味。

畫面見蔣媽指向淡水魚檔，魚檔閃閃發光。

蔣媽：淡水魚就夠晒抵食，而且一樣咁有營養！

畫面見一條鮮魚在魚缸內，魚眼有神，魚身飽滿，顏色鮮明。

蔣媽：無論係咩魚，一定要揀眼仔精靈無凹陷，魚身濕潤令立立，仲要顏色鮮明！

畫面一轉，見蔣媽站在一隻豬旁邊，拿著指示棒分別指向西施骨及豬尾骨位置。

蔣媽：用西施骨或豬尾骨煲湯，雖然有少少肥，但煲出嚟嘅湯好甜㗎！

畫面見蔣媽指向豬𦟌位置。

蔣媽：如果想食埋啲筋，就可以用豬𦟌。

畫面見豬隻上方出現一碟蒸排骨，蔣媽指向飛排及腩排位置。

蔣媽：飛排用嚟蒸排骨就最腍，不過就貴啲，鍾意啖啖肉嘅話，食腩排就經濟啲啦！

畫面轉至主角家中，主角及丈夫正開門回家，家中傳出陣陣香氣。

主角：嘩！好香呀！

畫面見蔣媽正從廚房拿出一碟菜心，餐桌上放滿煮好的晚餐。

蔣媽：返嚟啦！

畫面見主角雙手捧面，非常興奮。

主角：咁快已經買完餸，仲要煮好晒！

畫面見蔣媽站在餐桌旁放下菜心。

蔣媽：時間啱啱好，過嚟開飯啦！

畫面見主角喝湯，丈夫則吃得狼吞虎嚥，然後主角握著蔣媽雙手道謝。

主角：蔣媽，好彩有你，我哋呢對「無飯夫婦」先有餐好味又健康嘅住家飯食咋！

畫面見丈夫繼續吃飯，感動得熱淚盈眶。

丈夫心中讀白：終於唔駛再食外賣啦！總算有番啲家庭溫暖。

畫面見主角拿起手提電話，於「ERB家居服務」流動應用程式的評分版面，給予蔣媽最高分數的4星評分。

主角：多謝你呀，蔣媽！

螢幕蓋字：

ERB家居服務

家務助理：蔣尚明珠

滿意度：4星

畫面見主角及丈夫開心地吃晚飯。

螢幕蓋字︰

ERB家居服務

ERB Home Services

www.erb.org

ERB熱線：182 182

“My ERB” Facebook 專頁

ERB YouTube頻道

蔣媽︰用「ERB家居服務」App，家務助理嘅履歷一目了然，實搵到啱你心水嘅好幫手啦！一App在手，輕鬆生活無煩憂！

螢幕蓋字：一App在手，輕鬆生活無煩憂！